**9. razred 3. 4. 2020**

**Pretvorba**

**pojasnjevalnega priredja v sklepalno**

**in obratno**

**POMEMBNO:**

**Nekateri učenci se vestno učite slovenščino, drugi občasno izginete … a vas zadolžitve še vedno čakajo. Nič hudega, če zamudite dan ali dva, ampak glede na to, da bo delo na daljavo trajalo veliko dlje, kot je bilo sprva predvideno, predlagam, da si naredite urnik dela in se ga držite. To je vaša obveznost, enako kot je pri običajnem načinu dela obiskovanje pouka.**

**Zahvaljujem se učencem, ki ste mi že poslali oceno dela na daljavo (takšnih je večina). Vidim pa, da je dobro, da sem vam dala to nalogo, saj se je izkazalo, da ni čisto jasno, kako vse skupaj poteka. Nekateri si zato naložite več dela, kot bi bilo smiselno. Torej:**

* **V zvezke prepišete le tisto, kar posebej naročim (npr. naslov, kakšen okvirček, naredite miselni vzorec …).**
* **Ostalo, kar pošljem v navodilih za obravnavo jezika, je potek dela, ki vsebuje uvod (da se spomnite, kaj počnemo), kakšen nasvet za delo, kakšne vaje ali razlago na spletu, razlago (to le preberete), naloge (rešujete v samostojnem delovnem zvezku) in rešitve (natančno preverite).**
* **Tega, kar delate v samostojnem delovnem zvezku, ni treba fotografirati in pošiljati, le preverite z rešitvami. Če pa bi radi, da pregledam jaz, seveda lahko pošljete.**
* **Fotografirajte ali natipkajte ter pošljite pa besedila, ki jih morate napisati (npr. oceno knjige), da lahko preverim obliko, vsebino, slovnico in pravopis.**
* **Pri književnosti se bom potrudila, da najdem čim več elektronskih virov, saj z berilom težko delate sami. V nasprotnem primeru bom napisala navodila, podobno kot pri jeziku.**

Zdaj pa k zadnjemu delu obravnave priredij. Najbrž ste opazili, da sta pojasnjevalno in sklepalno priredje nekako povezani, da sta »ravno obratni«. Na str. 68 v samostojnem delovnem zvezku najdete razlago, kako preoblikujemo pojasnjevalno priredje v sklepalno. Preberite jo, nato pa naredite nalogi 16. in 17.

Preglejte s pomočjo rešitev (avtorji SDZ so jih objavili na portalu Učim te):

**16. naloga:**

**a-naloga:**

**DA** NE

Podatki:

Tematika muzikala je zanimiva še danes.

Igra je bila naravna, neprisiljena, usklajena z glasbeno dramaturgijo in tekoča.

Glasba je bila žanrsko precej raznolika.

**b-naloga:**

*Na primer:*

Tematika muzikala je zanimiva še danes, saj Kurent uvidi omejenost in ničvrednost slovenske politike. V projektu je sodelovalo skoraj sto glasbenikov, pevcev in igralcev, torej gre za zelo obsežen projekt. Igra je bila naravna, neprisiljena in prepričljiva, režija pa izvirna, sveža, dobro usklajena z glasbeno dramaturgijo in tekoča. Scena je nevsakdanja, orkester je namreč postavljen na posebno konstrukcijo na odru. Osrednje prizorišče pa so stopnice na sredi odra in oder pred njim. Pravo presenečenje je bila glasba, kajti bila je žanrsko precej raznolika.

**17. naloga:**

**a-naloga:**

Posledico/**sklep**/pojasnilo/vzrok/stopnjo.

**b-naloga:**

Slovenski igralci so potrebovali minuto odmora, saj si je beloruska reprezentanca priigrala tri gole prednosti./kajti beloruska reprezentanca si je priigrala tri gole prednosti./beloruska reprezentanca si je namreč priigrala tri gole prednosti.

Žvižeju pogovor s selektorjem ni koristil, kajti kljub premoru je izvedel dve neresni akciji./saj je kljub premoru je izvedel dve neresni akciji./kljub premoru je namreč izvedel dve neresni akciji.

Selektor je tudi menil tako kot jaz, zamenjal ga je namreč z drugim igralcem./saj ga je zamenjal z drugim igralcem./kajti zamenjal ga je z drugim igralcem.

Selektorjeve odločitve so bile učinkovite, saj so slovenski rokometaši v drugem polčasu zaigrali odločno in hitreje./kajti slovenski rokometaši so v drugem polčasu zaigrali odločno in hitreje./ slovenski rokometaši so namreč v drugem polčasu zaigrali odločno in hitreje.

Naši fantje lahko zdržijo tudi pritisk v končnici tekme, kajti kljub beloruskim napadom je Gajić dosegel zmagoviti gol./saj je kljub beloruskim napadom Gajić dosegel zmagoviti gol./kljub beloruskim napadom je namreč Gajić dosegel zmagoviti gol.

Kako preoblikujemo povedi v obratni smeri, torej sklepalno priredje v pojasnjevalno, je razloženo na str. 70. Preberite razlago, nato pa rešite še nalogi 18 in 19.

Preglejte s pomočjo rešitev:

**18. naloga:**

Monografija *Drevesne vrste na Slovenskem* ni izšla prvič, **saj** je to druga, dopolnjena izdaja.

Knjiga je obsežen leksikon, **saj** predstavlja kar 186 drevesnih vrst.

Pisana je poljudno in vsem razumljivo, **zato** jo lahko berejo tako strokovnjaki kot ljubitelji dreves.

**Ker** je knjiga na novo oblikovana, so ji dodali oz. zamenjali več kot 130 fotografij.

V knjigi brez težav prepoznamo posamezne drevesne vrste, **saj** so podrobno opisane.

Avtor je knjigo izdal na svoje stroške, **torej** je bila izdana v samozaložbi.

**Ker** so opisom dodane izvirne avtorjeve barvne fotografije, ima vsaka predstavitev drevesa

še večjo vrednost.

**19. naloga:**

**a-naloga:**

Knjižica je zelo zanimiva, kajti/saj v njej bralci spoznajo pogoste napake v različnih besedilih in medijih./v njej namreč bralci spoznajo pogoste napake v različnih besedilih in medijih.

Knjiga s 128 stranmi je v veliko pomoč tudi lektorjem in prevajalcem, saj lahko z njo

rešijo marsikatero jezikovno zadrego./kajti z njo lahko rešijo marsikatero jezikovno zadrego./z njo lahko namreč rešijo marsikatero jezikovno zadrego.

Knjiga je jasna in nazorna, saj je napisana v preprostem jeziku, s poenostavljenimi razlagami in podprta s čim preprostejšimi primeri./kajti napisana je v preprostem jeziku, s poenostavljenimi razlagami in podprta s čim preprostejšimi primeri./napisana je namreč v preprostem jeziku, s poenostavljenimi razlagami in podprta s čim preprostejšimi primeri.

Knjiga Pravipis je zabaven priročnik, kajti z njim se bralec na manj šolski način pouči o pravilni rabi različnih besed./saj se z njim bralec na manj šolski način pouči o pravilni rabi različnih besed./z njim se namreč bralec na manj šolski način pouči o pravilni rabi različnih besed.

**b-naloga:**

V knjižici bralci spoznajo pogoste napake v različnih besedilih in medijih, torej/zatorej je zelo zanimiva.

S knjigo s 128 stranmi lahko rešijo marsikatero jezikovno zadrego, torej/zatorej je v veliko pomoč tudi lektorjem in prevajalcem.

Knjiga je napisana v preprostem jeziku, s poenostavljenimi razlagami in podprta s čim preprostejšimi primeri, torej/zatorej je jasna in nazorna.

S knjigo Pravipis se bralec na manj šolski način pouči o pravilni rabi različnih besed torej/zatorej je zabaven priročnik.